als_Latn dik_Latn sag_Latn
Një panel gjykatësish vendosi që presidenti të përgjigjet për 7 akuza për krime lufte dhe krime kundër njerëzimit.
Por ata nuk përfshin akuzën për gjenocid, duke thënë se nuk kishte prova te mjaftueshme se grupe specifike etnike ishin sulmuar.
Vendimi i Gjykatës Ndërkombëtare për Krime solli reagime të menjëhershme nga e gjithë bota.
Qeveria sudaneze e dënoi vendimin e duke e përshkruar atë si pjesë e një plani neo-kolonialist për të destabilizuar Sudanin.
Mijëra sudanezë dolën nëpër rrugët e kryeqytetit, Hartum për të denoncuar kryeprokurorin e Gjykatës, Luis Moreno Ocampo.
Fqinjët arabë dhe afrikanë në përgjithësi kanë qënë në mbështetje të presidentit sudanez.
Egjipti i bëri thirrje Këshillit të Sigurimit të OKB-së që të mbajë një takim emergjent dhe të pezullojë fletëarrestin.
Ndërsa vendet e Bashkimit Afrikan thanë se fletëarresti mund të kërcënonte paqen në Sudan.
Por lëvizjet rebele sudaneze që veprojnë në Darfur festuan.
Ushtria Çlirimtare e Sudanit e cilësoi vendimin si një fitore të madhe.
Lëvizja për Drejtësi dhe Barazi e mirëpriti këtë fletëarrest në emër të viktimave të luftës civile.
Reagimet ndërkombëtare kanë ardhur edhe nga Shtetet e Bashkuara, që bënë thirrje që presidenti Bashir tani të dalë para drejtësisë.
Grupet humanitare e kanë mirëpritur vendimin, Human Rights Watch tha se as presidentët nuk mund t'i shpëtonin përgjegjësive për krimet e tyre.
Por çështja tani qëndron në duart e Këshillit të Sigurimit të Kombeve të Bashkuara që është mjaft i ndarë.
Shtatë anëtarë të tij, ku përfshihen Kina dhe Rusia ka gjasa që të kërkojnë pezullimin e fletëarrestit.
Ndërsa tetë vende të tjera, kryesisht perëndimore thuhet se janë kundër një vendimi të tillë.
Rajoni ka përjetuar një luftë civile 6-vjeçare që ka lënë të vdekur 300 mijë vetë, ndërsa më shumë se 2.5 milion të jenë janë shpërngulur.
Pjesa më e madhe e fajit për gjakderdhjen kundër civilëve, i është lënë ose ushtarëve të qeverisë, ose milicëve Xhanxhauid, që mbështeten nga qeveria.
Ky është një pretendim që presidenti al-Bashir e ka mohuar prej kohësh.
Në një intervistë të rrallë dhënë BBC-së një ish ushtar tha se skuadra e tij që bënte pjesë në Regjimentin 110, ka marrë pjesë në sulme mbi 7 fshatra në Darfur në 2003 me ndihmën e luftëtarëve Xhanxhauid.
I intervistuari që kërkoi të mos identifikohej thotë se ishte rekrutuar me forcë dhe kishte shërbyer në ushtri për më shumë se një vit, përpara se të dezertonte dhe të largohej jashtë vendit.
Ai tha se përgjigjësia kryesore për atë që kishte ndodhur i takonte presidentit sudanez.
"Omar al-Bashir është në detyrë. Çdo informacion kalon prej tij."
"Përgjegjësia është e tij për vrasjet, krimet dhe trazirat," tha ish ushtari.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn